CELEX: 32018R1793
Language: el
Date: 2018-11-20 00:00:00
Title: Κανονισμός (ΕΕ) 2018/1793 της Επιτροπής, της 20ής Νοεμβρίου 2018, για την έγκριση τροποποίησης του τεχνικού φακέλου γεωγραφικής ένδειξης αλκοολούχου ποτού καταχωρισμένης στο παράρτημα III του κανονισμού (ΕΚ) αριθ. 110/2008, που οδήγησε στην τροποποίηση των βασικών προδιαγραφών του [«Ron de Guatemala» (ΓΕ)]

21.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 294/1
               
            
         ΚΑΝΟΝΙΣΜΌΣ (ΕΕ) 2018/1793 ΤΗΣ ΕΠΙΤΡΟΠΉΣ
         της 20ής Νοεμβρίου 2018
         για την έγκριση τροποποίησης του τεχνικού φακέλου γεωγραφικής ένδειξης αλκοολούχου ποτού καταχωρισμένης στο παράρτημα III του κανονισμού (ΕΚ) αριθ. 110/2008, που οδήγησε στην τροποποίηση των βασικών προδιαγραφών του [«Ron de Guatemala» (ΓΕ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (1), και ιδίως το άρθρο 17 παράγραφος 8 και το άρθρο 21,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 17 παράγραφος 5 του κανονισμού (ΕΚ) αριθ. 110/2008, η Επιτροπή εξέτασε την αίτηση της «Asociación Nacional de Fabricantes de Alcoholes y Licores (ANFAL)» για την έγκριση τροποποίησης του τεχνικού φακέλου της γεωγραφικής ένδειξης «Ron de Guatemala», η οποία καταχωρίστηκε δυνάμει του ίδιου κανονισμού (ΕΚ) αριθ. 110/2008 (2).
                  
               
                     (2)
                  
                  
                     Αφού κατέληξε στο συμπέρασμα ότι η αίτηση είναι σύμφωνη με τον κανονισμό (ΕΚ) αριθ. 110/2008, η Επιτροπή δημοσίευσε την αίτηση τροποποίησης κατ' εφαρμογή του άρθρου 17 παράγραφος 6 του εν λόγω κανονισμού, στην Επίσημη Εφημερίδα της Ευρωπαϊκής Ένωσης (3).
                  
               
                     (3)
                  
                  
                     Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 17 παράγραφος 7 του κανονισμού (ΕΚ) αριθ. 110/2008, πρέπει να εγκριθεί η τροποποίηση του τεχνικού φακέλου σύμφωνα με το άρθρο 17 παράγραφος 8 του κανονισμού (ΕΚ) αριθ. 110/2008.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τα αλκοολούχα ποτά,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εγκρίνεται η τροποποίηση του τεχνικού φακέλου η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Ron de Guatemala» (ΓΕ).
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 20 Νοεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 39 της 13.2.2008, σ. 16.
         
            (2)  Κανονισμός (ΕΕ) αριθ. 97/2014 της Επιτροπής, της 3ης Φεβρουαρίου 2014, για την τροποποίηση του παραρτήματος III του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών (ΕΕ L 33 της 4.2.2014, σ. 1).
         
            (3)  ΕΕ C 317 της 23.9.2017, σ. 6.